Zápisnica

z riadneho zasadnutia Obecného zastupiteľstva Obce Kolačkov, konaného dňa 9. januára 2017 o 17.00 hod. v zasadačke obecného úradu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prítomní:** Pavol Zamiška

Ľudmila Dziaková

Mária Žoldáková

Mgr. Anna Dziaková

Martin Reľovský

Ing. Martin Dziak

Jozef Majkut

Ing. Dušan Reľovský

Mgr. Veronika Henischová

Ing. Júlia Rybovičová, hlavný kontrolór obce

Mgr. Gabriela Zamišková, účtovníčka

Veronika Zamišková, zapisovateľka

**Ostatní prítomní:**

**Program:**

1. *Otvorenie*
2. *Určenie zapisovateľa a overovateľov zápisnice*
3. *Kontrola plnenia uznesení*
4. *Akcie a podujatia v r. 2017*
5. *Návrh plánu zasadnutí obecného zastupiteľstva*
6. *Rôzne*
7. *Návrh uznesenia*
8. *Záver*

**K bodu 1/**

Rokovanie obecného zastupiteľstva otvoril a viedol starosta obce Pavol Zamiška, ktorý v úvode privítal všetkých prítomných na slávnostnom novoročnom zasadnutí obecného zastupiteľstva obce Kolačkov a oboznámil ich s návrhom programu rokovania, ktorý im bol doručený v pozvánke. Starosta vyzval prítomných k doplneniu programu.

**Program:**

1. *Otvorenie*
2. *Určenie zapisovateľa a overovateľov zápisnice*
3. *Kontrola plnenia uznesení*
4. *Akcie a podujatia v r. 2017*
5. *Návrh plánu zasadnutí obecného zastupiteľstva*
6. *Rôzne*
7. *Návrh uznesenia*
8. *Záver*

Tento program bol daný na hlasovanie:

**HLASOVANIE o navrhnutom programe:**

**prítomnosť/kvórum: 7/5**

**hlasovali za: 7**

**(**Ľudmila Dziaková, Mária Žoldáková, Mgr. Anna Dziaková, Ing. Martin Dziak, Jozef Majkut, Mgr. Veronika Henischová, Ing. Dušan Reľovský)

**hlasovali proti: 0**

**hlasovania sa zdržali: 0**

* **návrh b o l prijatý**

b o l o prijaté uznesenie

**Obecné zastupiteľstvo v Kolačkove**

**schvaľuje**

*program rokovania OcZ v zmysle predloženého návrhu.*

**K bodu 2/**

V tomto bode boli starostom obce určení overovatelia a zapisovateľ zápisnice:

1. Ing. Dušan Reľovský
2. Ľudmila Dziaková

Za zapisovateľku určil Veroniku Zamiškovú

**HLASOVANIE o určení overovateľov zápisnice**

**prítomnosť/kvórum: 7/4**

**hlasovali za: 7**

**(**Ľudmila Dziaková, Mária Žoldáková, Mgr. Anna Dziaková, Ing. Martin Dziak, Jozef Majkut, Mgr. Veronika Henischová, Ing. Dušan Reľovský)

**hlasovali proti: 0**

**hlasovania sa zdržali: 0**

* **návrh b o l prijatý**

**b o l o prijaté uznesenie**

**Obecné zastupiteľstvo v Kolačkove**

**berie na vedomie**

*overovateľov zápisnice: Ing. Dušana Reľovského a Ľudmilu Dziakovú.*

**K bodu 3/**

Starosta v tomto bode informoval prítomných poslancov o úspešnosti projektu „Obec Kolačkov, posilnenie partnerskej spolupráce pri riešení sociálnych a kultúrnych potrieb a riešení mimoriadne nepriaznivých situácií rómskej komunity“, kde ide o výšku dotácie 7 500 € a dofinancovanie obce je vo výške 1 500 €. Ide o projekt, o ktorom obecné zastupiteľstvo už viackrát diskutovalo – kontajner v blízkosti rómskej osady, kde sa zavedie elektrika, kamery. Zároveň uviedol, že k tomu sa stretne stavebná komisia. Ďalej uviedol, že peniaze by mali byť do konca roka vyčerpané, pričom tomu bude predchádzať verejné obstarávanie.

Starosta informoval, že v tomto roku by obec chcela dokončiť dom smútku. Zároveň oslovil poslanca M. Dziaka o diskusiu ohľadom kúrenia v dome smútku. Aké by bolo vhodné, či podlahové, alebo radiátory. Zároveň konštatoval, že je potrebné porozmýšľať nad interiérom domu smútku.

Starosta predniesol problematiku autobusových zastávok v obci, aby boli jednotné a opravené. Navrhol, rekonštrukciu zastávok, aby sa rozobrali, na zem uložiť zámkovú dlažbu a zastávky by mohli byť napr. z drevenej konštrukcie a k tomu iný materiál. Požiadal poslancov o zaslanie návrhov. Poslanec M. Dziak predniesol problematiku ohľadom nepozakrývaných kanálov, starosta uviedol, že sa postupne budú vyrábať kryty na kanály, kanály sú zamerané, momentálne, nakoľko je zima, sa vyrábajú regály do knižnice. Po krátkej diskusii navrhli, aby zastávky boli zakúpené.

Prišiel M. Reľovský o 17.32 hod.

Poslanec M. Reľovský pripomenul územný plán obce, na čo starosta uviedol, že ide o prioritu. Zároveň uviedol, že najlepšie by bolo, keby boli všetky pozemky vysporiadané a pozemkové úpravy ukončené. Poslankyňa V. Henischová sa pýtala na postupnosť pri územnom pláne, či to urobí všetko firma. Starosta prisvedčil a zároveň uviedol, že ak je 60 % rozpracovanosť územného plánu, je možné požiadať štát o dotáciu, ktorá je vo výške 80 %. Cena za územný plán sa pohybuje okolo 10 000 – 20 000 €. Ak má obec územný plán, je zjednodušené vybavovanie stavebného povolenia, ale aj pri projektoch obce je dôležitý. Poslanec M. Dziak navrhol možnosť prizvať na jednanie toho, kto robí územný plán a uviesť ho do problematiky, že ešte nie sú ukončené pozemkové úpravy.

Starosta informoval, že projekt Materskej škôlky je rozpracovaný. Je dvojkolová výzva, do prvého kola ide jednoduchá žiadosť a po schválení sa bude konať ďalej, druhé kolo je v marci a hneď by malo vyť vyhodnotenie.

Poslanci diskusiou dospeli k problematike premnožených psov v rómskej osade. Konštatovali, že nie je možné, aby sa množstvo psov voľne potulovalo. Nemalo by to ostať tak, aspoň raz za čas urobiť odchyt. Nakoľko pribúdajú sťažnosti od občanov a to aj priamo z rómskej osady. Poslanec M. Reľovský uviedol, že čo sa týka napr. vývozu odpadu v rómskej osade – obec dostane podielové dane na každého obyvateľa rovnako, a ak si porovnáme podiel toho aký servis majú nerómovia a aký servis majú rómovia za tie isté podielové dane. Mohol by niekto namietať, že neplatia toľké dane, alebo poplatky za odpad nezaplatia, ale obec dostáva rovnaké dane na každého. Ak investuje obec do odchytu psov zlepšíme komfort rómov i nerómov.

**K bodu 4/**

Starosta spomenul podujatia v r. 2017: Deň detí- pýtal sa či ho bude obec robiť spolu so základnou školou, alebo ako to bolo doposiaľ – sama. Reagovala poslankyňa V. Henischová uviedla, že to bolo pekné, také aké to bolo, no veľa záleží od počasia. Termín, ktorý je najideálnejší termín je 1. jún.

Starosta informoval, že súbor Javorina bude tohto roku prvý krát organizovať fašiangové popoludnie spolu s kapustnicou, a to 26. februára. Za prezentáciu tejto tradície navrhol, aby im bola poskytnutý kultúrny dom bezodplatne na túto akciu.

Poslankyňa V. Henischová navrhla, či by sa nemohol zorganizovať pimpongový turnaj, kto tomu rozumie. Starosta uviedol, že napr. predseda jednoty dôchodcov chodí pravidelne trénovať, tak ho osloví s touto myšlienkou.

Starosta vniesol termíny stretnutia rodákov a to 12.-13.8. alebo 19.-20.8. Po krátkej diskusii poslanci navrhli termín 19. 20. 8. Starosta navrhol posedenie pre dôchodcov opäť pred koncom novembra, pred adventom. Zároveň navrhol zopakovanie akcie – dni medu, ktorý bude opäť pred vianocami.

Starosta uviedol, že by chcel založiť vlastný sociálny podnik. Poslanec M. Reľovský načrtol diskusiu ohľadom úpravy ďalších bočných ciest, či to zámkovou dlažbou, alebo asfaltom, ktorý by bol najrýchlejší. Týka sa to ciest ku bytovke, k starému cintorínu, do vemvoza, do banísk, atď.

Poslankyňa V. Henischová, navrhla, aby sa urobil väčší betlehem, s veľkými drevenými postavamik ako je to aj v iných dedínách. Miesto by sa našlo neskôr.

K tomuto bodu sa rozpútala diskusia, po ktorej vyzval starosta poslancov k hlasovaniu:

**HLASOVANIE o informácii o projekte ROMACT:**

**prítomnosť/kvórum: 8/5**

**hlasovali za: 8**

**(**Ľudmila Dziaková, Mária Žoldáková, Martin Reľovský, Mgr. Anna Dziaková, Ing. Martin Dziak, Jozef Majkut, Mgr. Veronika Henischová, Ing. Dušan Reľovský)

**hlasovali proti: 0**

**hlasovania sa zdržali: 0**

* **návrh b o l prijatý**

**b o l o prijaté uznesenie č. 1/2017**

**Obecné zastupiteľstvo v Kolačkove**

**berie na vedomie**

*akcie a podujatia v roku 2017.*

**K bodu 5/**

Starosta informoval o predbežných termínoch zasadnutí na rok 2017, ktoré budú poslancom mailom zaslané. Zároveň uviedol, že neskôr bude poslancom zaslaný návrh Plánu hospodárskeho a sociálneho rozvoja obce a poprosil ich o jeho pripomienkovanie. Starosta nakoniec vyzval prítomných poslancov k hlasovaniu:

**HLASOVANIE o pláne zasadnutí obecného zastupiteľstva na rok 2017:**

**prítomnosť/kvórum: 8/5**

**hlasovali za: 8**

**(**Ľudmila Dziaková, Mária Žoldáková, Martin Reľovský, Mgr. Anna Dziaková, Ing. Martin Dziak, Jozef Majkut, Mgr. Veronika Henischová)

**hlasovali proti: 0**

**hlasovania sa zdržali: 0**

* **návrh b o l prijatý**

**b o l o prijaté uznesenie č. 2/2017**

**Obecné zastupiteľstvo v Kolačkove**

**berie na vedomie**

*plán zasadnutí obecného zastupiteľstva na rok 2017.*

**K bodu 6/**

Starosta vudelil slovo účtovníčke obce, ktorá prítomným poslancom predstavila rozpočtové opatrenie č. 6/2016 - išlo o úpravu financií ZŠ, kde im znížili podľa počtu žiakov v septembri 576 €. Starosta vyzval prítomných k otázkam. Keďže sa nikto z prítomných neprihlásil, starosta vyzval prítomných poslancov k hlasovaniu:

**HLASOVANIE o rozpočtovom opatrení č.** 6/2016  **:**

**prítomnosť/kvórum: 8/5**

**hlasovali za: 8**

**(**Ľudmila Dziaková, Mária Žoldáková, Martin Reľovský, Mgr. Anna Dziaková, Ing. Martin Dziak, Jozef Majkut, Mgr. Veronika Henischová)

**hlasovali proti: 0**

**hlasovania sa zdržali: 0**

* **návrh b o l prijatý**

**b o l o prijaté uznesenie č. 3/2017**

**Obecné zastupiteľstvo v Kolačkove**

**berie na vedomie**

*rozpočtové opatrenie č. 6/2016**.*

Poslanec M. Dziak predniesol návrh, že do budúceho roka, by on nemusel organizovať brigádu na ľadové ihrisko, aby to organizovala obec, keď vie zorganizovať stretnutie rodákov. Rád príde pomôcť, no môže niečo do toho prísť. Niekto to musí udržiavať, tento rok sa o ľadovisko staralo zopár dobrovoľníkov. Preto poslanci navrhli motivačnú odmenu a po krátkej diskusii dospeli k zakúpeniu permanentiek napr. na plaváreň, alebo do ŠRC.

**K bodu 7/**

V tomto bode bol prečítaný návrh uznesení, s ktorým súhlasili všetci prítomní poslanci.

**K bodu 8/**

V závere starosta obce poďakoval všetkým prítomným poslancom za účasť a rokovanie Obecného zastupiteľstva ukončil.

Overovatelia zápisnice :

***Ing. Dušan Reľovský***

***Ľudmila Dziaková***

###  Pavol Zamiška

### starosta obce

**Zapisovateľka: *Veronika Zamišková***